CELEX: 32015R2178
Language: et
Date: 2015-11-25 00:00:00
Title: Komisjoni rakendusmäärus (EL) 2015/2178, 25. november 2015, millega registreeritakse kaitstud päritolunimetuste ja kaitstud geograafiliste tähiste registris nimetus [Saucisson de Lacaune / Saucisse de Lacaune (KGT)]

26.11.2015   
            
            
               ET
            
            
               Euroopa Liidu Teataja
            
            
               L 309/1
            
         KOMISJONI RAKENDUSMÄÄRUS (EL) 2015/2178,
   25. november 2015,
   millega registreeritakse kaitstud päritolunimetuste ja kaitstud geograafiliste tähiste registris nimetus [Saucisson de Lacaune / Saucisse de Lacaune (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1 ja artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Saucisson de Lacaune”/„Saucisse de Lacaune” (2).
            
         
               (2)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Saucisson de Lacaune”/„Saucisse de Lacaune” registreerida.
            
         
               (3)
            
            
               27. veebruaril 2014 registreeritud kirjas teatasid Prantsusmaa ametiasutused komisjonile, et nende territooriumil asuvad ettevõtjad SARL René Pujol, 11 avenue de Lattre de Tassigny, BP 52 81230 Lacaune, La Lacaunaise Escande Pistre & Cie, 7, boulevard Jean-Jaurès, 81230 Lacaune, ja Maison Nègre, charcuterie lacaunaise, 6 avenue de Naurois, 81230 Lacaune, on toodet müüginimetuse „Saucisson de Lacaune”/„Saucisse de Lacaune” all õiguspäraselt turustanud ja kõnealust nimetust üle viie aasta pidevalt kasutanud ning et kõnealune üksikasi tuli ilmsiks riikliku vastuväitemenetluse raames.
            
         
               (4)
            
            
               Kuna põhjenduses 3 esitatud ettevõtjad SARL René Pujol, La Lacaunaise Escande Pistre & Cie ja Maison Nègre täidavad määruse (EL) nr 1151/2012 artikli 15 lõikes 1 sätestatud tingimusi, et saada üleminekuperiood müüginimetuse õiguspäraseks kasutamiseks pärast selle registreerimist, tuleks nende jaoks kehtestada registreerimistaotluse komisjonile esitamise kuupäevast algav viieaastane üleminekuperiood, et lubada neil kasutada nimetust „Saucisson de Lacaune”/„Saucisse de Lacaune”.
            
         
               (5)
            
            
               Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Saucisson de Lacaune”/„Saucisse de Lacaune” (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)” kuuluva tootena.
   Artikkel 2
   Ettevõtjatel SARL René Pujol, La Lacaunaise Escande Pistre & Cie ja Maison Nègre, charcuterie lacaunaise, lubatakse jätkata registreeritud nimetuse „Saucisson de Lacaune”/„Saucisse de Lacaune” (KGT) kasutamist kuni 27. veebruarini 2019.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 14.12.2012, lk 1.
   
      (2)  ELT C 142, 29.4.2015, lk 25.
   
      (3)  Komisjoni rakendusmäärus (EL) nr 668/2014, 13. juuni 2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).